Alcàsser facilita la conciliació familiar amb l'Escola de Pasqua
Jue, 23/03/2023 - 11:41

Un any més, l'Ajuntament d'Alcàsser facilita la conciliació familiar durant el període de vacances escolars. En aquesta ocasió, l'Escola de Pasqua se celebrarà durant els dies 6, 11, 12, 13 i 14 d'abril en el CEIP 9 d'Octubre.

Es tracta d'una activitat dirigida als xiquets i xiquetes d'Educació Infantil i Primària (a partir de 3 anys) en la qual es duran a terme diferents tallers educatius i d'oci durant les vacances escolars de Setmana Santa.

Les persones interessades estan fent les inscripcions al llarg d'aquesta setmana en El Dau. Així, a més de l'Escola de Pasqua que es desenvoluparà de 9.00 a 14.00 hores, també s'ofereix a les famílies una escola matinera (de 7.30 a 9.00 h) i opció de menjador de 13.30 a 15.00 hores.

Com ha assenyalat l'alcaldessa d'Alcàsser, Eva Zamora, «aquest tipus d'iniciatives tenen sempre molt bon acolliment per part de les famílies d'Alcàsser. Per això, sempre oferim aquest servei quan s'acosta un període de vacances escolars».